இவ்வினத்தைக் கிழக்கிந்திய கொக்கு (Eastern Cranes) என்றும் குறிப்பிடுவர். ஆண் பறவையின் உடல் 45 செ.மீ நீளமும், இறக்கை 22 செ.மீ நீளமும், வால் 8 செ.மீ நீளமும், கணுக்கால் 9.5 செ.மீ நீளமும், அலகு 4.6 செ.மீ நீளமும் உள்ளன. தலையின் உச்சி கறுப்பாகவும், பிடப்பகுதிகளுக்கு இடையே குறுக்காக ஒரு சிவப்புப் பட்டையுள்ளன. அலகின் அடிப்பகுதி பச்சையாகவும் நுனிப்பகுதி மஞ்சள் நிறமாகவும் காணப்படும். கால் கறுப்பாகவும் உள்ளங்கால் மர நிறமாகவும் மெத்தை போன்றுள்ளன. கழுத்தில் கறுப்பும் சாம்பல் நிறமும் கலந்த இறகுகள் உள்ளன. இளம்பறவை மாநிறத்தை ஒத்துள்ளது. இதன் தலைமுழுவதும் இறகுகள் உள்ளன.

இவ்வகை திருவாங்கூர் பகுதியில் மிகுதியாகக் காணப்படுகிறது. நதிகளில், குறிப்பாக நீர்த்தேங்கங்களிலும் அணைக்கட்டுகளிலும் விடியலில் இறைத் தேடி புறப்படும். வெயில் நேரத்தில் ஒரு காலில் நின்றுகொண்டு தூங்கும். குறைந்தது 300 பறவைகள் ஒன்று சேர்ந்து கூட்டம் கூட்டமாக பறந்து போகும். நீண்ட ஒலி அடிக்கடி எழுப்பிக் கொண்டே இருக்கும். ஒன்று அல்லது இரண்டு முறை வட்டமிட்டுப் பறந்து நீண்ட ஒளியை எழுப்பிய பிறகே நிலத்தில் அமரும். உணவு உண்ணும் போது கவனமாக இருக்கும். தானியங்களையும், பிற தாவரங்களையும் விரும்பி உண்ணும்.

கிரஸ் பல்லாஸ் (Grus Pallas)
கிரஸ் கிரஸ் லில் போர்டி (Grus Grus Lil Fordi)
இந்திய சாரஸ் கொக்கு (Anligone Antogune Antigone)
ஆந்திரோ பாய்டெஸ் வெயிலோட் (Anthro Poudes Veillot)